Държавен вестник, бр. 103, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  103
з) извършва финансово-счетоводни дей­
ности, като изготвя и всички необходими 
справки и документи, изисквани от централ­
ната администрация на МОСВ;
и) подготвя проекта на бюджета на РИОСВ, 
включително и списъците за капиталови 
разходи;
к) изготвя месечни, тримесечни и годишни 
отчети за касовото изпълнение на бюджета и 
извънбюджетните сметки и фондове; тримесеч­
ни и годишни финансови отчети за степента 
на изпълнение на програмите и политиките 
на МОСВ, тримесечни оборотни ведомости 
и годишен финансов отчет;
л) контролира, анализира и отчита разход­
ването на предоставените бюджетни средства, 
както и събирането и трансфера на приходите;
м) организира материално-техническото 
снабдяване, както и управлението и стопа­
нисването на собствеността на РИОСВ;
н) осигурява информационните връзки и 
комуникации на администрацията;
о) организира дейността по административ­
но обслужване на юридически и физически 
лица на принципа „едно гише“;
п) въвежда и поддържа актуална инфор­
мация в регистъра на административните 
структури и актове на органите на изпълни­
телната власт;
р) организира и провежда на територията 
на РИОСВ кампании за повишаване на об­
щественото съзнание и култура в областта 
на околната среда и подпомага провеждането 
на местно ниво на национални кампании в 
тази област;
с) изпълнява и други функции и задачи, 
възложени от директора на РИОСВ, свързани 
с осъществяване дейността на инспекцията.
Раздел III
Специализирана администрация
Чл. 11. (1) Специализираната администра­
ция подпомага осъществяването на правомо­
щията на директора на РИОСВ, свързани с 
неговата компетентност.
(2) Специализираната администрация е 
организирана в два отдела:
1. отдел „Контрол на околната среда“ с 
направления „Опазване чистотата на атмос­
ферния въздух и вредни физични фактори“, 
„Опазване на водите“, „Управление на отпа­
дъците и опазване на почвите“, „Комплексно 
предотвратяване и контрол на замърсяването 
(КПКЗ), екологична отговорност и доброволни 
ангажименти“, „Опасни химични вещества и 
контрол на риска от големи аварии с опас­
ни химични вещества“ извършва дейности, 
свързани със:
а) опазване на въздуха, водите и почвите 
от замърсяване и увреждане;
б) предотвратяване и ограничаване на 
промишленото замърсяване;
в) екологосъобразно управление на отпа­
дъците;
г) управление на опасни химични вещества 
и смеси и предотвратяване на големи аварии 
с опасни вещества;
д) опазване и подобряване на акустич­
ната среда, намаляване или елиминиране 
на въздействията от природна и техногенна 
радиоактивност, електромагнитни полета и 
други физични фактори; 
е) изготвяне и предоставяне на информация 
за състоянието на околната среда съгласно 
изискванията на Закона за опазване на окол­
ната среда (ЗООС), в т. ч. за включването на 
базата данни за състоянието на околната среда 
и по годишните доклади за състоянието на 
околната среда на територията на РИОСВ;
ж) изготвяне и предоставяне на министъра 
на околната среда и водите и на изпълнител­
ния директор на Изпълнителната агенция по 
околна среда (ИАОС) информация за включ­
ването є в публичните регистри по чл. 129 
и 130 ЗООС; 
з) поддържане на база данни в електронен 
вид за извършения от РИОСВ контрол по 
изпълнение на условията в разрешителните 
за заустване; 
и) подпомагане разработването на общин­
ски програми за опазване на околната среда 
чрез участие на експерти и предоставяне на 
информация;
к) контрол по изпълнението на мерките 
по програмите за управление на дейностите 
по отпадъците; 
л) контрол по изпълнение на мерките, 
предвидени в общинските програми по чл. 27 
от Закона за чистотата на атмосферния въздух 
(ЗЧАВ), за намаляване на нивата на замърси­
телите в атмосферния въздух и за достигане 
на съответните норми в установените за 
целта срокове; 
м) контрол по изпълнение на мерките, 
предвидени в плановете за действие за управ­
ление на шума в околната среда по чл. 6 от 
Закона за защита от шума в околната среда;
н) преценка на искането за заустване на 
отпадъчни води и емисионните нива по реда 
на чл. 13 от Наредба № 2 от 2011 г. за изда­
ване на разрешителни за заустване на отпа­
дъчни води във водни обекти и определяне 
на индивидуалните емисионни ограничения 
на точкови източници на замърсяване (ДВ, 
бр. 47 от 2011 г.);
о) провеждане на процедури за определяне 
на превантивни и оздравителни мерки при 
непосредствена заплаха за възникване на 
екологични щети или при причинени еколо­
гични щети в случаите, когато компетентен 
орган е РИОСВ;
п) прилагане на доброволните ангажименти 
по чл. 132 ЗООС;